b'\n_START_ARTICLE_\nBasket Case (film)\n_START_SECTION_\nHandling\n_START_PARAGRAPH_\nBasket Case handler om en ung mann, Duane Bradlet (Kevin Van Hentenryck) og hans siamesiske tvillingbror, Belial, som bor i en kurv. Da de ble f\xc3\xb8dt var Belial festet til Duanes h\xc3\xb8yre side. I en tidlig alder ble de to kirurgisk separert mot sin egen vilje. Duanes tvilling hater at han ble fjernet fra sin mer normale bror, og n\xc3\xa5r de to blir eldre reiser de fra den stille byen Glens Falls til New York. Belial er alltid i en kurv som broren b\xc3\xa6rer rundt, og ingen av de to kan ta det med ro f\xc3\xb8r de har tatt hevn mot legene som var ansvarlige for operasjonen som splittet de to.\n_START_SECTION_\nSpesialeffekter\n_START_PARAGRAPH_\nSpesiallefektene i filmen best\xc3\xa5r i stor grad av en dukkei noen scener, og stop-motion i andre. N\xc3\xa5r Belials h\xc3\xa5nd angriper hans ofre er dette Henenlotters h\xc3\xa5nd i en hanske. Hele dukken kan ses i scener hvor Belial er ute av kurven hans. Scenen hvor Belial g\xc3\xa5r amok i hotellrommet er utf\xc3\xb8rt med stop-motion.\n_START_SECTION_\nUtgivelse\n_START_PARAGRAPH_\nBasket Case ble gitt ut gjennom Analysis Film Releasing Corporation i USA i begynnelsen av april 1982. Den ble aldri gitt ut i Norge._NEWLINE_Den f\xc3\xb8rste utgaven p\xc3\xa5 DVD ble gitt ut i USA av Image Entertainment i 1998. Denne versjonen distribueres ikke lenger. Senere ble filmen utgitt p\xc3\xa5 ny gjennom Something Weird Video i 2001._NEWLINE_Den 27. september 2011 ble filmen gitt ut p\xc3\xa5 Blu-ray.\n_START_SECTION_\nMottagelse\n_START_PARAGRAPH_\nFilmen fikk en grei mottagelse, med en poengsum p\xc3\xa5 79% etter 22 anmeldelser.'